Hétpróbás feladatsor **Székely Virág:** **A mogorva vakond vendégei** című meséjéhez

Korcsoport: I-II-III. osztály

1. **Megelőző tevékegység:**

Elolvastuk **Kovács Zoltán Tibor: Boszorkányos piknik** és **Székely Virág:** **A mogorva vakond vendégei** című meséjét.

1. **Hétpróbás feladatsor:**

1. Kik költöztek be a vakondhoz? (az események sorrendjében felsorolni)

2. Mondd más szóval: mogorva (mérges, morcos stb.), jókedvű (vidám, boldog stb.), zsörtölődött (mérgelődött, elégedetlenkedett stb.)

3. Milyen segítséget ígértek a vakondnak a beköltöző családok? (pl. A mormotacsalád megosztja a télire gyűjtött eleséget)

4. A mesét visszamesélték, 3 részre tagolva: a.)Vendégség b.) Segítségnyújtás c.) Barátság

5. Mi mindenről mesélhettek este, mikor összegyűltek a tűz körül? (tábortüzes és átélt családi élmények tarkították a beszélgetést, közös éneklés a jelképes tűz körül)

6. Magyarázd a mese utolsó mondatát: “Sőt már nem is didergett: addig ismeretlen melegség járta át” (szeretet, törődés, hála, öröm, nyugalom, elégedettség)

7. Vedd észre, hogyan tudsz segíteni a környezetedben élőknek! Volt-e már ilyen alkalom? (bevásárlás nagyinak vagy egy szomszédnak, néhány jó szó, egy szép rajzzal megvígasztalni, megörvendeztetni valakit stb.)

\* Szorgalmi feladat: Készíts rajzot *Jónak lenni jó* címmel!

Kiss Csilla tanító